b'\n_START_ARTICLE_\nKinematika\n_START_PARAGRAPH_\nAng Kinematika (Ingles:Kinematics) ay isang sangay ng klasikong mekanika na naglalarawan ng paggalaw ng mga punto, mga katawan (mga bagay) at mga sistema ng mga katawan (mga pangkat ng mga bagay) nang walang pagsasaalang-alang sa dahilan ng paggalaw. Ang termino ay isang bersiyong Ingles ni A.M. Amp\xc3\xa8re na cin\xc3\xa9matique, na kung saan ay bhinuo niya mula sa Griyegong \xce\xba\xce\xaf\xce\xbd\xce\xb7\xce\xbc\xce\xb1 kinema ("pagkilos, paggalaw"), na nagmula rin sa \xce\xba\xce\xb9\xce\xbd\xce\xb5\xe1\xbf\x96\xce\xbd kinein ("kumilos, gumalaw")._NEWLINE_Kadalasang tinutukoy ang pag-aaral ng kinematika sa "heometriya ng paggalaw"._NEWLINE_Para mailarawan ang paggalaw, pinag-aaralan sa kinematika ang tilapon (trajectory) ng mga punto, mga linya at iba pang bagay heometrika at ang kanilang katangiang diperensiyal tulad ng belosidad at akselerasyon. Ginagamit ang Kinematika sa astropisika para mailarawan ang paggalaw ng mga selestiyal na katawan at mga sistema, at sa inhinyeriyang mekanikal, robotika at biomekanika, ginagamit ito upang mailarawan ang paggalaw ng mga sistemang binubuo ng mga pinagsamang mga bahagi (mga sistema ng maramihang-uganayan) tulad ng makina, isang robotikong kamat o ang kalansay ng katawan ng tao.'